SET ปิดเช้าวูบ 10 จุด ผิดหวังงบแบงก์ต่ำคาด แนะจับตาบจ.ประกาศงบ
SET ปิดเช้าวูบ 10 จุด ผิดหวังงบแบงก์ต่ำคาด แนะจับตาบจ.ประกาศงบ โดยดัชนีช่วงเช้าปิดที่ระดับ 1,504 จุด ลดลง 9.51 จุด หรือ 0.63% มูลค่าการซื้อขาย 5.09 หมื่นล้านบาท 
22 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,504 จุด ลดลง 9.51 จุด หรือ 0.63% มูลค่าการซื้อขาย 5.09 หมื่นล้านบาท 
10 หุ้นกดดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้พักตัว เนื่องจาก Sentiment นอกประเทศไม่ดี โดยตลาดหุ้นในภูมิภาคเอเชียเช้านี้เคลื่อนไหวในแดนลบ เช่นเดียวกับดาวโจนส์ฟิวเจอร์สที่ติดลบ ซึ่งมองเป็นการพักตัวหลังมีข่าวที่จีนได้มีการตอบโต้สหรัฐฯด้วยการขึ้นบัญชีดำกับเจ้าหน้าที่ของสหรัฐฯบางราย
ส่วนบ้านเราผลประกอบการกลุ่มแบงก์ออกมาส่วนใหญ่จะทรงตัวถึงแย่กว่าคาด ทำให้ไม่ได้ไปช่วยพยุงตลาด นอกจากนี้ เกณฑ์ฟรีโฟลตใหม่ของตลาดฯที่คาดว่าจะนำออกมาใช้ และการเปิดจองหุ้น OR ก็ได้ทำให้ตลาดผันผวน แต่ทั้งนี้ตัวเลขส่งออกของไทยที่ประกาศออกมาวันนี้ถือว่าดีกว่าคาด
อย่างไรก็ดีให้ติดตามการทยอยประกาศผลประกอบการของบริษัทจดทะเบียนต่อไป และสัปดาห์หน้าให้ติดตามการประชุมธนาคารกลางสหรัฐฯ (เฟด)
สำหรับแนวโน้มการลงทุนในช่วงบ่ายนี้ คาดว่า ตลาดฯคงจะแกว่งตัวในแดนลบในลักษณะซึมตัว พร้อมให้แนวรับ 1,490 จุด ส่วนแนวต้าน 1,510 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK    มูลค่าการซื้อขาย   3,683.08 ล้านบาท  ปิดที่   128.50 บาท  เพิ่มขึ้น   3.50 บาท
BBL      มูลค่าการซื้อขาย   3,071.29 ล้านบาท  ปิดที่   122.50 บาท  ลดลง    4.50 บาท
PTT      มูลค่าการซื้อขาย   1,979.00 ล้านบาท  ปิดที่    40.00 บาท  ลดลง    0.75 บาท
SCB      มูลค่าการซื้อขาย   1,587.98 ล้านบาท  ปิดที่    95.75 บาท  เพิ่มขึ้น   2.00 บาท
TISCO    มูลค่าการซื้อขาย   1,333.95 ล้านบาท  ปิดที่    98.25 บาท  เพิ่มขึ้น   3.25 บาท